# **UNDRINGSSAMTALE MED FORESATTE**

Undringssamtale

Dette er en samtale med foresatte når man blir oppmerksom/bekymret for et barn eller omgivelsene rundt barnet. Denne samtalen holdes så raskt som mulig etter at undringen har oppstått.

## Tidlig dialog og involvering

· Planlegg samtalen.

· Saker er forskjellige, derfor blir samtalene ulike fra sak til sak. Her blir skjønn viktig.

· Avtales med foresatte per telefon eller ved henting/levering (hvis barnet ikke er til stede).

· Vær konkret i undringen din.

· Dette skal være en samtale hvor personalet ikke har en «fasit» eller holdning til hvordan saken er, men en undrende samtale.

## Hvordan innkalle foresatte til undringssamtale

Når man ringer foresatte og ber om et møte, lurer de gjerne på hva det gjelder. Målet er at undringssamtalen skal skje i et møte, ikke over telefonen. Det kan oppleves som utfordrende å informere om innholdet i møtet, uten å fortelle om hele undringen over telefonen.

· Fortell kort om det du observerer/undrer deg over (maks 2 eksempler) og at vi ønsker å undre oss sammen med «dere».

· Vi ønsker å høre litt om hvordan dere opplever det hjemme.

· Vi ønsker å skape en felles forståelse for hva barnet trenger.

· Vi ønsker å se på hvordan vi sammen kan hjelpe, til det beste for barnet

· NB! Unngå å svare ut spørsmålene fra foreldrene på telefonen, berolige foreldrene og si at dette skal vi snakke mer om når vi møtes.

## Selve undringssamtalen

1. Velkommen.

2. Presenter undringen/observasjonen.

3. Innspill på hva de tenker om det de hører? Hvordan er opplevelsen hjemme?

4. Utforsk sammen med foreldrene, gå gjerne igjennom disse punktene: Hva er felles forståelse for situasjonen i dag? Bruk tid sammen på undring – tenk deg at:

· Bak all adferd er en følelse. Hvordan tror dere barnet har det? Følelse/humør?

· Bak alle følelser er det et behov. Hva kan det være barnet trenger?

· Ved å finne behovet til barnet, kan vi bedre forstå barnet.

· Bruk forståelsen som utgangspunkt for veien videre.

5. Bli enige om veien videre, hva gjør vi nå? Ønsket mål? Tiltak?

6. Oppsummer og skriv referat. Hva har vi snakket om, tiltak hjemme og i barnehage/skole, eventuelt avtal et nytt møte. NB! Dersom det blir avtalt tiltak og nytt møte, opprettes stafettlogg.

7. Etter en slik samtale holder «stafettholderen» (den som har gjennomført samtalen) tak i undringen.

8. Er det ikke grunn til videre oppmerksomhet avsluttes saken.